Document ID: 31998D0536

Komisijas Lēmums
(1998. gada 3. septembris),
ar ko paredz valstu references laboratoriju sarakstu atlieku noteikšanai
(izziņots ar dokumenta numuru C(1998) 2487)
(Dokuments attiecas uz EEZ)
(98/536/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 29. aprīļa Direktīvu 96/23/EK par pasākumiem konkrētu vielu un to atlieku uzraudzībai dzīvos dzīvniekos un dzīvnieku izcelsmes produktos un ar ko atceļ Direktīvu 85/358/EEK un 86/469/EEK, Lēmumu 89/187/EEK un 91/664/EEK [1], un sevišķi tās 14. panta 1. punktu,
tā kā Direktīvas 96/23/EK 14. panta 1. punkts izvirza noteikumu, ka katrā dalībvalstī jāizrauga vismaz viena references laboratorija dažādu vielu un atlieku noteikšanai tā, lai viena atlieka vai atlieku grupa nav nodota vairāk nekā vienai valsts references laboratorijai; tā kā šajā sakarā līdz 2000. gada 31. decembrim dalībvalstis var turpināt vienu un to pašu atlieku testa veikšanu uzdot vairākām valsts references laboratorijām, ko tās izraugās pirms šīs direktīvas pieņemšanas;
tā kā Direktīvas 96/23/EK 14. panta 1. punkts nosaka uzdevumus valstu references laboratorijām atlieku noteikšanā un paredz, ka Komisijai jāizstrādā minēto valstu references laboratoriju saraksts;
tā kā šā lēmuma pielikums jāpārskata ne vēlāk kā 2000. gada 31. decembrī;
tā kā juridiskās skaidrības labad ir jāatceļ Komisijas 1993. gada 15. aprīļa Lēmuma 93/257/EEK daži noteikumi, ar ko paredz standartmetodes un valstu references laboratoriju sarakstu atlieku noteikšanā [2];
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Saskaņā ar Direktīvas 96/23/EK 14. pantu atlieku noteikšanai ir izraudzītas valstu references laboratorijas, kas ir uzskaitītas šā lēmuma pielikumā.
2. pants
Ar šo atceļ Lēmuma 93/257/EEK 4. pantu un pielikumu.
3. pants
Šo lēmumu ir jāpārskata vēlākais līdz 2000. gada 31. decembrim.
4. pants
Šis lēmums ir adresēts dalībvalstīm.
Briselē, 1998. gada 3. septembrī

Labels: 17
20
7
0
18